**(अप्रैल 2014- जून 2014)**

**आजीविका और आजीविका के अवसर**

वर्ष 2014-15 की पहली तिमाही के दौरान, नुमालीगढ़ शोधशाला लिमिटेड ने शोधशाला के समीपवर्ती गांव पोंका में यांत्रिक ऊर्जा करघा परियोजना को जारी रखा है। नुमालीगढ़ शोधशाला लिमिटेड ने बोरगोरिया, लेक्‍कूचपोरी, मिथाम चपोरी तथा बर्बलीतप के किसानों के लिए चावल गहनता प्रणाली (एसआरआई) के लक्षित संवर्धन का कार्य भी जारी रखा है, जो शोधशाला के 5 कि.मी. के दायरे में है। बोकाखाट में डेयरी उद्यम विकास योजना की स्‍थापना करने के लिए श्रीमती लीला चेतरी को वित्‍तीय सहायता प्रदान की गई है। नुमालीगढ़ शोधशाला लिमिटेड द्वारा गोलाघाट जिले में खाद्य मशरूम की वैज्ञानिक खेती के माध्‍यम से ग्रामीण विकास का कार्य निरंतर किया जा रहा है।

**शिक्षा**वर्ष 2014-15 की पहली तिमाही के दौरान, स्‍वर्ण जयन्ती समारोह के आयोजन के लिए रसायन इंजीनियरिंग विभाग, असम इंजीनियरिंग कॉलेज को वित्‍तीय सहायता प्रदान की गई है। गुवाहाटी में जूट कॉलेज के सौंदर्यकरण का कार्य भी जारी है। नुमालीगढ़ शोधशाला लिमिटेड ने पहली तिमाही के दौरान मरंगी डी.एन उच्‍च विद्यालय में चारदीवारी के निर्माण का कार्य किया है। लेट्टेकुजन टी इस्‍टेट में चाय बागान तथा अन्‍य सजातीय समुदायों के विद्यार्थियों और सदस्‍यों के लिए डिजिटल साक्षरता पाठ्यचर्या संबंधी परियोजना भी जारी है। नुमालीगढ़ शोधशाला लिमिटेड ने हाई स्‍कूल , हायर सैकेंडरी स्‍कूल तथा उच्‍च मदरसा परीक्षा, 2014 में उच्‍च स्‍तर प्राप्‍त करने वालों को सम्‍मानित करने के लिए अखिल असम विद्यार्थी संघ को वित्‍तीय सहायता भी प्रदान की गई है।

**अवसंरचना**

वर्ष 2014-15 की प्रथम तिमाही के दौरान, गोलाघाट शहर के दो स्‍थलों में एलईडी आधारित यातायात सड़क सिग्‍नलों के संस्‍थापन का कार्य पूरा कर लिया गया है। नुमालीगढ़ में नुमालीगढ़ शोधशाला लिमिटेड फुटबॉल अकादमी के लिए मैदान के अनुरक्षण का कार्य भी जारी है। वर्ष 2013-14 की चौथी तिमाही में आरंभ किए गए दोइग्रोंग में धोलाघाट गांव सड़क के निर्माण का कार्य भी जारी है।

**स्‍वास्‍थ्‍य देखरेख**

वर्ष 2014-15 की पहली तिमाही के दौरान, नुमालीगढ़ शोधशाला लिमिटेड ने अपनी शोधशाला के आसपास के गांवों के कुल 3644 रोगियों के लिए 64 सामान्‍य, 03 विशेष तथा 01 प्रथम उपचार प्रशिक्षण मोबाइल चिकित्‍सा शिविरों का आयोजन किया था। प्रत्‍येक चिकित्‍सा शिविर में गावों के समूह शामिल थे । इस तिमाही के दौरान नुमालीगढ़ शोधशाला लिमिटेड ने आसपास के क्षेत्रों के वित्‍तीय रूप से कमजोर परिवारों के 03 लोगों के उपचार के लिए वित्‍तीय सहायता उपलब्‍ध कराई है। नुमालीगढ़ शोधशाला लिमिटेड शोधशाला के आसपास के क्षेत्रों में नेत्र परीक्षण तथा मोतियाबिंद ऑपरेशन शिविरों का भी आयोजन जारी रखा गया है। पहली तिमाही के दौरान, नुमालीगढ तथा दोइग्रोंग में 430 रोगियों के लिए 2 शिविरों का आयोजन किया गया था। गरीब रोगियों को 93 चश्‍में उपलब्‍ध कराए गए थे और लॉयन नेत्र हस्‍पताल, जोरहाट के माध्‍यम से मोतियाबिंद के 93 ऑपरेशन किए गए थे।

**कला/संस्‍कृति/खेलकूद**

वर्ष 2014-15 की पहली तिमाही के दौरान, नुमालीगढ़ शोधशाला लिमिटेड ने बोकाखाट नाट्य मंदिर को शेष कार्य पूरा करने के लिए वित्‍तीय सहायता उपलब्‍ध कराई थी। दार्जिलिंग में संदकफू तक अत्‍यधिक ऊंचाई पर ट्रैकिंग के लिए असम पर्वतारोहण संघ को वित्‍तीय सहायता प्रदान की गई थी । जोरहाट रेसिस, 2014 के आयोजन तथा बोडो साहित्‍य सभा के 53वें वार्षिक सम्‍मेलन के आयोजन के लिए वित्‍तीय सहायता भी प्रदान की गई थी। नुमालीगढ़ शोधशाला लिमिटेड ने देरगांव शहर के बच्‍चों के लिए टेबल टेनिस बोर्ड खरीदने के लिए देरगांव खेलकूद संघ, देरगांव को वित्‍तीय सहायता प्रदान की थी । तकनीकी समारोह (टैक्‍निकल फैस्‍टिवल) "अभयांत्रिक्‍स 2014" के आयोजन के लिए जोरहाट विज्ञान एवं प्रौद्योगिकी संस्‍थान, जोरहाट को वित्‍तीय सहायता भी प्रदान की गई थी। 35वें ज्‍योतिरूप पूर्वोत्‍तम एकल अंक नाट्य प्रतियोगिता और सिंह पुरूष राधा गोविंद बोरा नाट्य महोत्‍सव, 2014 के आयोजन के लिए ज्‍योतिरूप, सामाजिक-सांस्‍कृतिक संगठन, गुवाहाटी को वित्‍तीय सहायता भी प्रदान की गई थी। नुमालीगढ़ शोधशाला लिमिटेड ने 12 वर्ष से कम आयु वाले बच्‍चों के लिए प्रथम तिमाही के दौरान राजीव गांधी ग्रामीण खेल परिसर, फुरकेटिंग में बैडमिंटन कोचिंग केन्‍द्र की भी स्‍थापना की है। नुमालीगढ उच्‍च विद्यालय के मैदान में नुमालीगढ़ शोधशाला लिमिटेड फुटबॉल अकादमी की खेल गतिविधियां भी जारी हैं।

**(जनवरी** **2014-मार्च 2014)**

**जीविका तथा जीविका के अवसर**

वर्ष 2013-14 की चौथी तिमाही के दौरान, परियोजना स्‍व:निर्भर जारी रही, जिसमें नुमालीगढ़ शोधशाला लिमिटेड आय का सृजन करने के लिए हथकरघा बुनाई केन्‍द्र, सूअर /मुर्गी तथा बकरी इकाई की स्‍थापना के लिए शोधशाला के 10 कि.मी. के दायरे में सहायता उपलब्‍ध करा रही है। नुमालीगढ़ शोधशाला लिमिटेड ने गोलाघाट जिले में खाद्य मशरूम की वैज्ञानिक कृषि तकनीक के माध्‍यम से तथा शोधशाला के समीपवर्ती गांव पोंका में यांत्रिक ऊर्जा करघा परियोजना के माध्‍यम से ग्रामीण विकास की परियोजना को भी जारी रखा है। गोलाघाट बेरोजगार संघ के सहयोग से गोलाघाट में रबी की फसलों की खेती के लिए एक नई परियोजना आरंभ की है।

**शिक्षा**

वर्ष 2013-14 की चौथी तिमाही के दौरान, गोलाघाट जिले के फल्‍लांगनी परीक्षा केन्‍द्र के लिए डैस्‍क बैंच के 100 जोड़ों की आपूर्ति के लिए वित्‍तीय सहायता प्रदान की गई है। डॉ. इंदिरा गोस्‍वामी राष्‍ट्रीय साहित्‍य पुरस्‍कारों के प्रायोजन के लिए असोम साहित्‍य सभा को वित्‍तीय सहायता प्रदान की गई है। नुमालीगढ़ शोधशाला लिमिटेड ने रानीदंगा कालाराम उच्‍च विद्यालय, सिलिगुड़ी में चारदीवारी के निर्माण के लिए भी वित्‍तीय सहायता प्रदान की है। छात्रवृत्तियों के माध्‍यम से कन्‍याओं की शिक्षा के संवर्धन के लिए सिलिगुड़ी में परियोजना "प्रेरणा" क्रियान्वित की गई है, जिसके अंतर्गत दो स्‍कूलों और उन्‍नत्‍तीस विद्यार्थियों को शामिल किया गया है। नुमालीगढ़ शोधशाला लिमिटेड कक्षाओं के निर्माण के लिए गोलाघाट जिले में फल्‍लांगनी नवज्‍योति उच्‍च विद्यालय को भी सहायता उपलब्‍ध करा रही है। कमारगांव कन्‍या उच्‍च विद्यालय में असम प्रकार के ऑडिटोरियम के निर्माण के लिए भी वित्‍तीय सहायता उपलब्‍ध कराई गई है।

**अवसंरचना**

वर्ष 2013-14 की चौथी तिमाही के दौरान, नुमालीगढ़ शोधशाला लिमिटेड ने आरसीसी कार्यालय भवन के निर्माण के लिए असम जातीयताबादी युबा छात्र परिषद्, गोलाघाट को वित्‍तीय सहायता उपलब्‍ध कराई है। गोलाघाट शहर में एलईडी आधारित यातायात सड़क सिग्‍नलों के संस्‍थापन के लिए उपायुक्‍त कार्यालय, गोलाघाट को वित्‍तीय सहायता प्रदान की गई है। चौथे तिमाही के दौरान गुवाहाटी में संगीत सत्र म्‍यूजिक स्‍कूल के स्‍थाई भवन का निर्माण कार्य पूरा हो गया है। चौथी तिमाही के दौरान ना-पाथेर गांव के परियोजना प्रभावित परिवारों के लिए देय जल परियोजना के निर्माण का कार्य भी पूरा हो गया है। धौलागुडी, दोइग्रांग में ग्राम सड़क सुधार के लिए भी वित्‍तीय सहायता प्रदान की गई है।

**स्‍वास्‍थ्‍य देखरेख**

राज्‍य की सामाजिक-आर्थिक स्थिति में सकारात्‍मक परिवर्तन करने के उद्देश्‍य से नुमालीगढ़ शोधशाला लिमिटेड ने भारतीय कृत्रिम अंग निर्माण निगम के सहयोग से अपनी अग्रणी परियोजना "एनआरएल हैल्‍पिंग हैंड" 2013 को आरंभ किया है, जिसके अंतर्गत गुवाहाटी मेडिकल कॉलेज अस्‍पताल ऑडिटोरियम में कामरूप तथा कामरूप (मेट्रो) के 520 नि:शक्‍तजनों को सहायक वस्‍तुएं एवं उपकरण वितरित किए गए थे।

वर्ष 2013-14 की पहली तिमाही के दौरान, नुमालीगढ़ शोधशाला लिमिटेड द्वारा अपनी शोधशाला के आसपास के गांवों के कुल 4205 रोगियों के लिए 64 सामान्‍य, 04 विशेष तथा 05 विद्यालय स्‍वास्‍थ्‍य, 03 मधुमेय जांच तथा 03 स्‍त्रीरोग मोबाइल चिकित्‍सा शिविरों का आयोजन किया था। प्रत्‍येक चिकित्‍सा कैंप में गावों का एक समूह शामिल था।

इस तिमाही के दौरान नुमालीगढ़ शोधशाला लिमिटेड ने वित्‍तीय रूप से कमजोर परिवारों के 04 लोगों के उपचार के लिए वित्‍तीय सहायता उपलब्‍ध कराई है। नुमालीगढ़ शोधशाला लिमिटेड ने मुंबई में आर्थिक रूप से पिछड़े वर्ग के कैंसर रोगियों की देखरेख तथा सहायता के लिए ब्रह्मपुत्र कैंसर सोसाइटी को भी वित्‍तीय सहायता उपलब्‍ध कराई है और कैंसर रोगियों की देखरेख के लिए अस्‍पताल के निर्माण के लिए दीपशिखा, गुवाहाटी को भी वित्‍तीय सहायता उपलब्‍ध कराई गई है। नुमालीगढ़ शोधशाला लिमिटेड ने गोलाघाट फाउंडेशन के सहयोग से गोलाघाट शहर में तथा शोधशाला के आसपास के क्षेत्रों में आवारा कुत्‍तों को नि:शुल्‍क एंटी-रेबीज टीके भी लगाए गए थे।

**कला/संस्‍कृति/खेलकूद**

वर्ष 2013-14 की चौथी तिमाही के दौरान, नुमालीगढ़ शोधशाला लिमिटेड ने साहित्‍य के क्षेत्र में विश्‍वरत्‍न डॉ. भूपेन हजारिका अंतर्राष्‍ट्रीय सद्भावना पुरस्‍कार तथा डॉ. इंदिरा गोस्‍वामी राष्‍ट्रीय पुरस्‍कार के क्रियान्‍वयन के लिए स्‍थायी अवसंरचना स्‍कंध के निर्माण व संचालन के लिए असम साहित्‍य सभा को वित्‍तीय सहायता प्रदान की है। साहित्‍यरथी लक्ष्‍मीनाथ बेजबरूवा के जन्‍म की 150वीं वर्षगांठ के अवसर पर कार्यशाला के आयोजन तथा पुस्‍तक के प्रकाशन के लिए असम कलातीर्थ को वित्‍तीय सहायता उपलब्‍ध कराई गई थी। रेडियल फुटबॉल अकादमी, नागांव में सम्‍मेलन हॉल-सह-प्रशिक्षण हॉल के निर्माण के लिए भी वित्‍तीय सहायता की अंतिम किश्‍त प्रदान की गई थी। 62वीं भारत रत्‍न लोकप्रिय गोपीनाथ बोरडोलाई ट्रॉफी फुटबॉल प्रतियोगिता के आयोजन के लिए गुवाहाटी खेल संघ को भी वित्‍तीय सहायता प्रदान की गई थी। इस तिमाही के दौरान नुमालीगढ़ शोधशाला लिमिटेड फुटबॉल अकादमी की गतिविधियां भी जारी हैं।

**(अक्‍तूबर** **2013 - दिसंबर** **2013)**

**जीविका और जीविका के अवसर**

वर्ष 2013-14 की तीसरी तिमाही के दौरान नुमालीगढ़ शोधशाला लिमिटेड द्वारा आय का सृजन करने के लिए हथकरघा बुनाई केन्‍द्र, सूअर /मुर्गी तथा बकरी इकाई की स्‍थापना के लिए शोधशाला के 10 कि.मी. के दायरे में सहायता उपलब्‍ध कराई है। नुमालीगढ़ शोधशाला लिमिटेड ने गोलाघाट जिले में खाद्य मशरूम की वैज्ञानिक कृषि तकनीक के माध्‍यम से तथा शोधशाला के समीपवर्ती गांव पोंका में यांत्रिक ऊर्जा करघा परियोजना के माध्‍यम से ग्रामीण विकास की परियोजना को भी जारी रखा है।

**शिक्षा**

वर्ष 2013-14 की तीसरी तिमाही के दौरान नुमालीगढ़ शोधशाला लिमिटेड ने कक्षा VIII, IX तथा X के लिए छात्रवृत्ति के माध्‍यम से आसपास के क्षेत्रों के विद्यालयों में कन्‍याओं की शिक्षा के संवर्धन के लिए "प्रेरणा" जैसी विशिष्‍ट परियोजनाओं को क्रियान्वित किया है, जिसमें 32 स्‍कूलों और 258 विद्यार्थियों को शामिल किया गया था तथा ज्ञानदीप नामक छात्रवृत्ति के माध्‍यम से शोधशाला के आसपास के क्षेत्रों में प्रथम डिविजन प्राप्‍त करने वाले कक्षा X व XII के 165 विद्यार्थियों को छात्रवृत्ति प्रदान की गई और आसपास के 29 विद्यालयों के शिक्षकों को "द्रोणाचार्य" पुरस्‍कार से सम्‍मानित किया गया ।

नुमालीगढ़ शोधशाला लिमिटेड ने बोंक्‍वाल उच्‍च विद्यालय की चारदीवारी के निर्माण और देरगांव कन्‍या उच्‍च बेसिक विद्यालय के लिए अवसंरचना के विकास हेतु भी वित्‍तीय सहायता उपलब्‍ध कराई है। आदर्श विद्यापीठ उच्‍च विद्यालय, भोलागुडी में एक विज्ञान प्रयोगशाला की भी स्‍थापना की गई थी। नुमालीगढ़ शोधशाला लिमिटेड ने मरांगी में दांडेश्‍वर सेकिया उच्‍च माध्‍यमिक बालिका विद्यालय के जीर्णोद्धार का कार्य भी किया। कॉटन कॉलेज, गुवाहाटी के मौजूदा बगीचे में लैंडस्‍केपिंग और सौंदर्यीकरण का कार्य भी किया गया था।

**अवसंरचना**

वर्ष 2013-14 की तीसरी तिमाही के दौरान, नुमालीगढ़ शोधशाला लिमिटेड ने गुवाहाटी में संगीत सत्र म्‍यूजिक विद्यालय के स्‍थायी भवन के निर्माण के लिए वित्‍तीय सहायता प्रदान की है। पोंका चरियाली में एक प्रतीक्षा शेड के निर्माण के लिए भी वित्‍तीय सहायता उपलब्‍ध कराई गई हे। ना-पाथेर गांव के परियोजना प्रभावित परिवारों के लिए पेय जल परियोजना के निर्माण के लिए वित्‍तीय सहायता प्रदान की गई है। नुमालीगढ़ शोधशाला लिमिटेड तेलाराम रंगमंच के शेष कार्य को पूरा करने के लिए भी वित्‍तीय सहायता उपलब्‍ध कराई गई है।

**स्‍वास्‍थ्‍य देखरेख**

वर्ष 2013-14 की तीसरी तिमाही के दौरान, नुमालीगढ़ शोधशाला लिमिटेड अपने आसपास के क्षेत्रों में 62 सामान्‍य, 04 विशेष, 02 विद्यालयी बच्‍चों के स्‍वास्‍थ्‍य, 15 मधुमेय जांच, 01 एड्स जागरूकता शिविर तथा 02 स्‍त्रीरोग संबंधी मोबाइल चिकित्‍सा कैंपों का आयोजन किया गया था, जिसमें कुल 4882 रोगियों का उपचार किया गया। प्रत्‍येक चिकित्‍सा कैंप गांवों के एक समूह के लिए आयोजित किया गया था।

वर्ष 2013-14 की तीसरी तिमाही के दौरान नुमालीगढ़ शोधशाला लिमिटेड द्वारा कल्‍याणी ब्‍लॉक गांव, लबनघाट के गरीबी रेखा से नीचे रहने वाले 25 परिवारों के लिए निम्‍न लागत शौचालयों का भी निर्माण किया गया था। नुमालीगढ़ शोधशाला लिमिटेड ने तीसरी तिमाही के दौरान वित्‍तीय रूप से कमजोर परिवारों के 07 व्‍यक्तियों को उपचार के लिए वित्‍तीय सहायता भी प्रदान की है। गुवाहाटी में स्‍वापक अध्‍ययन एवं विश्‍लेषण संस्‍थान के सहयोग से नशीले पदार्थों के दुरूपयोग पर एक सम्‍मेलन का भी आयोजन किया गया था।

**कला/संस्‍कृति/खेलकूद**

वर्ष 2013-14 की तीसरी तिमाही के दौरान, नुमालीगढ़ शोधशाला लिमिटेड ने रेडियल फुटबॉल अकादमी, नागांव में सम्‍मेलन कक्ष-सह-प्रशिक्षण हॉल के निर्माण के लिए वित्‍तीय सहायता उपलब्‍ध कराई है। नुमालीगढ़ शोधशाला लिमिटेड ने पद्मनाथ गोहेन बरूवा की स्‍मृति में स्‍मृति सौध के निर्माण के लिए उत्‍तर लखीमपुर साहित्‍य सभा जैसे साहित्यिक संगठन को भी सहयोग प्रदान किया है। गुवाहाटी में सांस्‍कृतिक केन्‍द्र के निर्माण के लिए श्रीमंता शंकरदेव कृषि विकास समिति को भी वित्‍तीय सहायता प्रदान की गई थी। नुमालीगढ़ शोधशाला लिमिटेड ने राज्‍य में विभिन्‍न खेल, साहित्‍य तथा सांस्‍कृतिक समारोहों को भी प्रायोजित किया है। इनमें गुवाहाटी में भारतीय उद्योग संघ द्वारा आयोजित दूसरा सीएसआर-सीएसओ ब्रिज, डिब्रुगढ़ में नट्सूर्या फानी शर्मा मेमोरियल ड्रामा उत्‍सव का आयोजन, 19वीं अखिल असम मेजर रेंकिंग टेबल टैनिस प्रतियोगिता का आयोजन, बोकाखाट में अखिल असम अवासीय पत्रकार कार्यशाला का आयोजन, गोलाघाट में अखिल असम वूशू प्रतियोगिता का आयोजन इत्‍यादि शामिल हैं ।

**(जुलाई** **2013 - सितंबर** **2013)**

**जीविका और जीविका के अवसर**

वर्ष 2013-14 की दूसरी तिमाही के दौरान, नुमालीगढ़ शोधशाला लिमिटेड ने मुर्गी, सूअर तथा बकरी पालन फॉर्मों की स्‍थापना के लिए सहायता उपलब्‍ध करा रही है। पोंका गांव में यांत्रिक ऊर्जा करघा परियोजना के माध्‍यम से ग्रामीण विकास की परियोजना को भी जारी रखा है। नुमालीगढ़ शोधशाला लिमिटेड ने आजीविका परियोजना के लिए स्‍वांग कला (माईम) के लिए भी वित्‍तीय सहायता प्रदान की है।

**शिक्षा**

वर्ष 2013-14 की दूसरी तिमाही के दौरान नुमालीगढ़ शोधशाला लिमिटेड ने पश्चिम धुदांग एल.पी विद्यालय में ट्यूब वेल तथा पम्‍प की आपूर्ति व संस्‍थापन सहित जल निस्‍यंदन संयंत्र के निर्माण के लिए वित्‍तीय सहायता उपलब्‍ध कराई है। नुमालीगढ़ शोधशाला लिमिटेड ने वर्ष 2013-14 की दूसरी तिमाही के दौरान आईटीआई, जोरहाट में 10 एयर टर्बाइन रूफ वेंटिलेटरों की आपूर्ति और संस्‍थापन में भी सहयोग प्रदान किया है। नुमालीगढ़ शोधशाला लिमिटेड ने सिल्‍वर जुबली प्राथमिक विद्यालय के लिए दो मंजिला आरसीसी भवन का भी निर्माण किया है। स्‍थानीय लोगों को छह पुराने कंप्‍यूटर वितरित किए गए। नुमालीगढ़ शोधशाला लिमिटेड ने इंजीनियरिंग तथा मैडिकल परिक्षाओं के लिए 20 विद्यार्थियों के कोचिंग के प्रायोजन को जारी रखा है।

**अवसंरचना**

वर्ष 2013-14 की दूसरी तिमाही के दौरान, नुमालीगढ़ शोधशाला लिमिटेड ने एशियाई कार रैली को ध्‍यान में रखते हुए गोलाघाट राष्‍ट्रीय राजमार्ग प्रभाग के अंतर्गत राष्‍ट्रीय राजमार्ग-39 के रंगजन जंक्‍शन बिंदु पर सौंदर्यीकरण और कलात्‍मकता कार्य के लिए वित्‍तीय सहायता उपलब्‍ध कराई है। नुमालीगढ़ शोधशाला लिमिटेड ने परियोजना प्रभावित बिष्‍णुपुर ग्राम सड़क पर जीएसबी बिछाने के लिए वित्‍तीय सहायता प्रदान की है। नुमालीगढ़ शोधशाला लिमिटेड बाबाथन से लबनघाट तक सड़क के साथ-साथ स्‍ट्रीट लाइट भी उपलब्‍ध कराई गई है।

**स्‍वास्‍थ्‍य देखरेख**

वर्ष 2013-14 की दूसरी तिमाही के दौरान भी नुमालीगढ़ शोधशाला लिमिटेड अपने आसपास के क्षेत्रों में 67 सामान्‍य 07 स्‍त्रीरोग संबंधी, 05 विशेष, 02 विद्यालयी बच्‍चों का स्‍वास्‍थ्‍य तथा 15 मधुमेय जांच मोबाइल चिकित्‍सा कैंपों का आयोजन किया गया था जिसमें कुल 4284 रोगियों का उपचार किया गया। प्रत्‍येक चिकित्‍सा कैंप गांवों के एक समूह के लिए आयोजित किया गया था।

वर्ष 2013-14 की दूसरी तिमाही के दौरान, एनआरएल ने नुमालीगढ़ नपथारा गांव में गरीबी रेखा के नीचे (बीपीएल) वाले 21 (इक्‍कीस) घरों में निम्‍न लागत सैनिटरी शौचालयों का निर्माण किया है। नुमालीगढ़ शोधशाला लिमिटेड ने दूसरी तिमाही के दौरान वित्‍तीय रूप से कमजोर परिवारों के लोगों को उपचार के लिए वित्‍तीय सहायता भी उपलब्‍ध कराई है।

राष्‍ट्रीय योजना लक्ष्‍यों और सहस्‍त्राबदी विकास लक्ष्‍य को पूरा करने के उद्देश्‍य से तथा शारीरिक रूप से अक्षम लोगों की दयनीय स्थिति को देखते हुए, दूसरी तिमाही के दौरान नुमालीगढ़ शोधशाला लिमिटेड ने नेहरू स्‍टेडियम, गुवाहाटी में भारतीय कृत्रिम अंग विनिर्माण निगम, भारत सरकार का उपक्रम के पुनर्वासन विशेषज्ञों, संयुक्‍त निदेशक, स्‍वास्‍थ्‍य सेवाएं, कामरूप मैट्रोपोलिटिन डिस्ट्रिक्‍ट, असम सरकार तथा गुवाहाटी के अग्रणी गैर-सरकारी संगठनों (एनजीओ) के सहयोग से कामरूप जिले के शारीरिक रूप से अक्षम 800 लोगों के लिए आकलन शिविर का आयोजन किया है।

**कला/संस्‍कृति/खेलकूद**

वर्ष 2013-14 की दूसरी तिमाही के दौरान, नुमालीगढ़ शोधशाला लिमिटेड ने राज्‍य में खेलकूद, साहित्‍य और संस्‍कृति की विभिन्‍न गतिविधियों को प्रायोजित किया है। इनमें 7वीं अखिल असम रैंकिंग टेबल टैनिस प्रतियोगिता, 5वीं सिने एएसए गुवाहाटी अंतर्राष्‍ट्रीय फिल्‍म महोत्‍सव, 2013, विश्‍व पर्यावरण दिवस, 2013, नटसूर्य ड्रामा महोत्‍सव, आदि शामिल हैं। नुमालीगढ़ शोधशाला लिमिटेड ने वर्ष 2013-14 की दूसरी तिमाही के दौरान जोरहाट टैनिक क्‍लब में टैनिस कोर्ट के निर्माण के लिए वित्‍तीय सहायता भी उपलब्‍ध कराई है। नुमालीगढ़ शोधशाला लिमिटेड इसी तिमाही के दौरान एनआरएल फुटबाल अकादमी के लिए खेल के मैदान का जीर्णोद्धार भी किया जा रहा है।

वर्ष 2013-14 की दूसरी तिमाही के दौरान, नुमालीगढ़ शोधशाला लिमिटेड ने 7वीं शीतू-रयो कराटे की विश्‍व प्रतियोगिता, 2013 में भाग लेने के लिए श्री राजू कचेरी को वित्‍तीय सहायता प्रदान की है। नुमालीगढ़ शोधशाला लिमिटेड ने न्‍यू कैसल, ऑस्‍ट्रेलिया में आयोजित 2013 एशिया महाद्वीप क्षेत्रीय खेलों में भाग लेने के लिए विशेष ओलंपिक, असम चैप्‍टर के चौदह सदस्‍यों और तीन कोचों को वित्‍तीय सहायता उपलब्‍ध कराई है। उन्‍होंने मास्‍टर ऋतुराज सिंह को भी वित्‍तीय सहायता प्रदान की है, जिसका भारतीय राष्‍ट्रीय राइफल संघ द्वारा आयोजित 10मी. एयर पिस्‍टल युवा श्रेणी में राष्‍ट्रीय समूह में चयन किया गया था।

**अन्‍य**

वर्ष 2013-14 की दूसरी तिमाही के दौरान, नुमालीगढ़ शोधशाला लिमिटेड ने उत्‍तराखंड में विनाशकारी प्राकृतिक आपदा से प्रभावित लोगों को राहत प्रदान करने व उनके पुनर्वासन के लिए 5,00,000 (पांच लाख रूपए) के अंशदान से मानवता के प्रति अपने समर्पण का प्रदर्शन किया है। इसी तिमाही के दौरान, नुमालीगढ़ शोधशाला लिमिटेड ने मुंबई में आर्थिक रूप से पिछड़े वर्ग के कैंसर रोगियों की देखरेख तथा सहायता के लिए वित्‍तीय सहयोग भी प्रदान किया है।

**(अप्रैल** **2013 - जून** **2013)**

समाज के आर्थिक रूप से पिछले वर्ग के कल्‍याण के लिए नुमालीगढ़ शोधशाला लिमिटेड द्वारा निम्‍नलिखिम महत्‍वपूर्ण क्षेत्रों को चिन्हित किया गया है:

* क) कृषि संबंधित/आय सृजन संबंधी गतिविधियां,
* ख) शिक्षा,
* ग) अवसंरचना विकास ,
* घ) सामुदायिक स्‍वास्‍थय
* ड.) कला/खेलकूद/साहित्‍य तथा संस्‍कृति

वर्ष 2013-14 की पहली तिमाही के दौरान, नुमालीगढ़ शोधशाला लिमिटेड, शोधशाला के 10 किलोमीटर के क्षेत्र के भीतर किसानों को चावल गहनता प्रणाली (एसआरआई) के प्रयोग द्वारा बोडा धान की कृषि के लक्षित संवर्धन के कार्य को जारी रखे हुए है। एसआरआई चावल की खेती की एक पर्यावरण सहिष्‍णु तथा लागत कुशल तकनीक है, मृदा की गुणवत्‍ता स्थितियों को बनाए रखते हुए तथा उसमें सुधार करते हुए उच्‍च उत्‍पादकता प्राप्‍त की जाती है। यह योजना राष्‍ट्रीय ग्रामीण विकास निधि (आरजीवीएन) के सहयोग से आरंभ की गई है।

गोला घाट जिले में "खाद्य मशरूम की वैज्ञानिक कृषि तकनीक के माध्‍यम से सामाजिक आर्थिक विकास" नामक एक अन्‍य परियोजना भी प्रगति पर है, जिसमें निचले स्‍तर पर लगभग 1000 एसएचजी लाभार्थी शामिल हैं। इस परियोजना का प्रमुख उद्देश्‍य न केवल खाद्य मशरूमों की विभिन्‍न किस्‍मों के उत्‍पादन के संबंध में वैज्ञानिक रूप से प्रशिक्षण उपलब्‍ध कराना है बल्कि खाद्य पदा‍र्थ के रूप में मशरूमों के प्रयोग से प्राप्‍त होने वाले स्‍वास्‍थ्‍य लाभों के संबंध में ग्रामीण लोगों को शिक्षित करना भी है, जो कि सामान्‍य रूप से हमारी शरीर के लिए लाभदायक प्रोटीन, विटानिम, खनिजों का अच्‍छा स्रोत है। यह परियोजना सीएसआईआर पेंशनभोगी कल्‍याण संघ, जोरहाट के सहयोग से संचालित की जा रही है।

नुमालीगढ़ शोधशाला लिमिटेड ने शिक्षा के क्षेत्र में व्‍यापक स्‍तर पर योगदान दिया है। पहली तिमाही में, फल्‍लंगनी परीक्षा केन्‍द्र, दोइग्रोंग को डैस्‍क-बैंच के 100 जोड़े उपलब्‍ध कराए थे। प्रयोगशाला के उपकरणों, फर्नीचर की खरीद तथा जल आपूर्ति व्‍यवस्‍था के लिए आदर्श विद्यापीठ, भोलागुड़ी को वित्‍तीय सहायता उपलब्‍ध कराई गई थी। अध्‍यापक कक्ष के निर्माण तथा विद्यालय भवन की मरम्‍मत और जीर्णोद्धार के लिए क्रमश: अधरसत्र सेनसोवा बापूजी उच्‍च विद्यालय, गोलाघाट तथा दांडेश्‍वर सेकिया उच्‍च माध्‍यमिक बालिका विद्यालय, मरांगी को भी वित्‍तीय सहायता प्रदान की गई है। प्रथम तिमाही में सतत् शैक्षिक छात्रावास योजनाओं जैसे ज्ञानदीप/प्रेरण के लिए विद्यार्थियों के चयन की प्रक्रिया पूरी कर ली गई है। बोकाखाट क्षेत्र में इंजीनियरिंग तथा मेडिकल की प्रवेश परीक्षाओं के लिए कोचिंग उपलब्‍ध कराने की योजना जारी है।

प्रथम तिमाही के दौरान, नुमालीगढ़ शोधशाला लिमिटेड ने राष्‍ट्रीय राजमार्ग- 39 पर बाबथन से आरएडब्‍ल्‍यू तक स्‍ट्रीट की सुविधाएं उपलब्‍ध कराई हैं। बिश्‍नूपुर गांव में ग्रामीण सड़क का निर्माण किया गया था।

रोंगबोंग गांव के क्षेत्र सं.4 में दो ग्रामीण सड़कों का निर्माण कार्य प्रगति पर है। ओवगुड़ी चपोरी गांव में तीन रिंगवेल के निर्माण का कार्य पूरा हो गया है।

प्रथम तिमाही के दौरान, स्‍वास्‍थ्‍य देखरेख सुविधाएं उपलब्‍ध कराने के लिए विवेकानंद केन्‍द्र नुमालीगढ़ शोधशाला लिमिटेड अस्‍पताल के सहयोग से शोधशाला के आसपास के क्षेत्रों में कुल 59 मोबाइल चिकित्‍सा शिविरों का आयोजन किया गया था जिसमें 2156 रोगियों का उपचार किया गया। नुमालीगढ़ शोधशाला लिमिटेड ने पहली तिमाही के दौरान गरीबी रेखा से नीचे (बीपीएल) के परिवारों के लिए कलियोनी ब्‍लॉक गांव तथा नूमलीगढ़ ना-पाथेर में 16 सेनिटरी शौचालयों का भी निर्माण किया था। "ब्रिक सबस्‍ट्रक्‍चर वाली निम्‍न लागत लैट्रीन" नामक सेनिटरी शैचालयों को विश्‍व स्‍वास्‍थ्‍य संगठन (डब्‍ल्‍यूएचओ) के दिशानिर्देशों के अनुसार अभिकल्पित किया गया है और उनमें स्‍थानीय परिस्थितियों के अनुरूप अतिरिक्‍त सुधार किए गए हैं।

वर्ष 2013-14 की पहली तिमाही के दौरान, पूर्वोत्‍तर भारत में जैव-विविधता की एक सोसाइटी, अरण्‍यक के सहयोग से काजीरंगा राष्‍ट्रीय उद्यान में विश्‍व पर्यावरण दिवस पर कार्यक्रमों का आयोजन किया गया था। एक साथ ग्‍यारह स्‍थानों पर पर्यावरणीय प्रदूषण और प्राकृतिक संसाधनों के हृास पर श्रव्‍य-दृश्‍य जागरूकता वार्ता, खेल तथा नुक्‍कड़ नाटकों का आयोजन किया गया था। नुमालीगढ़ उच्‍च विद्यालय में एनआरएल फुटबॉल अकादमी एसपीटी स्‍पोर्ट्स मेनेजमेंट प्राइवेट लिमिटेड, बैंगलोर तथा असम फुटबॉल संघ के पेशेवर विशेषज्ञता के अंतर्गत निरंतर अभ्‍यासरत है। इस अकादमी में चालीस बच्‍चे प्रशिक्षण प्राप्‍त कर रहे हैं। नुमालीगढ़ शोधशाला लिमिटेड बोकाखाट नाट्य मंदिर तथा तेलगाराम रंगमंच के निर्माण में भी सहयोग प्रदान कर रहा है। दोनों स्‍थलों में निर्माण कार्य प्रगतिरत है।